
Kasutusloa andmine (Kangelaste prospekt 3a, Narva).
1. ASJAOLUD JA MENETLUSE KÄIK

          22.05.2017 laekus ehitisregistri keskkonnas läbivaatamiseks kasutusloa taotlus nr 1711371/07111 koos ehitusprojektiga, ehitusdokumentatsiooniga, riigilõivu maksekorraldusega (linnavalitsuse dokumendiregistris nr 5267) Kangelaste prospekt 3a, Narva  asuva  rekonstrueeritud kauplusehoone kolmekorruselises osas koos moodustatud omaette tuletõkkesektsiooniga kohta.
Taotlus on võetud menetlusse. Ehitisregistri menetluse nr 100011.

Esitatud dokumentatsioon vastab ehitusseadustiku nõuetele.
22.05.2017 kasutusloa eelnõu on ehitisregistri kaudu  edastatud Päästeametile kooskõlastamiseks.
01.06.2017 Päästeamet ehitisregistris kooskõlastas kasutusloa eelnõu.

Seega ehitusseadustiku § 55 kohaselt kasutusloa andmisest keeldumise põhjused puuduvad ning Kangelaste prospekt 3a rekonstrueeritud kauplusehoonele koos moodustatud omaette tuletõkkesektsiooniga  võib anda kasutusluba.
2.   ÕIGUSLIKUD ALUSED

 2.1.  Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seaduse ei ole sätestatud teisiti.

 2.2. Narva linna ehitusmääruse § 27  lõike 3 kohaselt ehitise kasutusloa väljastamise või                 väljastamisest keeldumise ja kehtetuks tunnistamise otsustab Linnavalitsus. 

3.  OTSUS

Väljastada Kangelaste prospekt 3a, Narva rekonstrueeritud kauplusehoonele koos moodustatud omaette tuletõkkesektsiooniga  kasutusluba.
4. RAKENDUSSÄTTED

4.1. Korraldus jõustub seadusega sätestatud korras. 

4.2.    Käesoleva korralduse peale võib esitada Narva Linnavalitsusele vaide haldusmenetluse seaduses  sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

